**REPUBLIKA SRPSKA**

**NARODNA SKUPŠTINA**

**ZAPISNIK**

**sa Devetnaeste posebne sjednice Narodne skupštine Republike Srpske,**

**održane 12. marta 2025. godine**

Devetnaesta posebna sjednica Narodne skupštine Republike Srpske održana je 12. marta 2025. godine.

Predsjednik Narodne skupštine Republike Srpske dr Nenad Stevandić otvorio je zasjedanje Devetnaeste posebne sjednice i konstatovao da postoji kvorum.

Predsjednik je obavijestio prisutne da će se raditi dok se ne apsolvira tačka dnevnog reda, a da će *dan za glasanje* biti narednog dana nakon okončanja rasprave.

Devetnaesta posebna sjednica sazvana je na osnovu člana 170 Poslovnika Narodne skupštine Republike Srpske.

Poslanici ***su usvojili***

**DNEVNI RED**

1. Prijedlog odluke da se pristupi donošenju novog ustava Republike Srpske

***sa***(prisutno 73, glasalo 73)***49 glasova za, 9 protiv i 15 poslanika se uzdržalo od glasanja.***

Prešlo se na razmatranje tačke dnevnog reda.

**Ad – 1: Prijedlog odluke da se pristupi donošenju novog ustava Republike Srpske**

Uvodno izalganje podnijeli su Jelena Pajić Baštinac u ime Kabineta predsjednika Republike Srpske i Miloš Bukejović u ime Vlade Republike Srpske.

Redoslijed izlaganja o ovoj tački dnevnog reda određen je na osnovu člana 132 Poslovnika.

U poslaničkoj raspravi, učestvovali su: Srđan Mazalica, Ognjen Bodiroga, Mladen Ilić, Radovan Višković, predsjednik Vlade, Igor Crnadak, Nenad Stevandić, Nebojša Vukanović, Ramiz Salkić, Srđan Todorović, Darko Banjac, Željko Dubravac, Mirsad Duratović, Pero Đurić, Saša Grbić i Anja Ljubojević.

Krivi navod ili repliku, imali su: Nebojša Vukanović, Srđan Mazalica, Nenad Lalović, Ranka Perić Romić, Nataša Radulović, Đorđe Vučinić, Amir Hurtić, Milutin Tasovac, Siniša Karan, ministar unutrašnjih poslova, Anja Ljubojević, Ognjen Bodiroga, Pero Đurić, Ognjen Vukojević, Dražen Vrhovac, Nedeljko Glamočak, Milan Petrović, Borivoje Obradović, Igor Crnadak, Tomica Stojanović, Nenad Stevandić, Ilija Tamindžija, Biljana Petković, Ramiz Salkić, Denis Šulić, ministar trgovine i turizma, Zagorka Grahovac, Milan Savanović, Petko Rankić, Milica Ijačić, Vlado Đajić, Denis Pijetlović, Željko Dubravac, Darko Berjan, Radislav Dončić i Darko Banjac.

Povredu Poslovnika, prijavili su: Nebojša Vukanović, Milica Ijačić, Ranka Perić Romić (prisutno 76, glasalo 43 – 39 za, 4 protiv, i nijedan poslanik se nije uzdržao od glasanja), Srđan Mazalica, Željko Dubraavac, Milutin Tasovac, Igor Crnadak, Srđan Todorović i Nataša Kulašinac.

Zaključena je rasprava.

Nije bilo završne riječi o ovoj tački dnevnog reda.

U ***danu za glasanje***, 12. marta 2025. godine, poslanici su pristupili izjašnjavanju o Prijedlogu odluke.

**ODLUKA**

**DA SE PRISTUPI DONOŠENJU**

**NOVOG USTAVA REPUBLIKE SRPSKE**

I

Narodna skupština Republike Srpske usvaja prijedlog predsjednika Republike i Vlade Republike Srpske da se pristupi donošenju novog ustava Republike Srpske.

II

Obavezuje se Odbor za ustavna pitanja Narodne skupštine Republike Srpske da u najkraćem roku izradi tekst Nacrta ustava Republike Srpske i dostavi ga Narodnoj skupštini Republike Srpske.

III

Ova odluka stupa na snagu danom donošenja, a objaviće se u „Službenom glasniku Republike Srpske“.

***Odluka je usvojena sa*** (prisutno 71, glasalo 59) ***50 glasova* *za, 7 protiv i 2 poslanika su se uzdržala od glasanja.***

U danu za glasanje, odsutni su bili narodni poslanici: Milan Dakić, Milan Milaković, Siniša Mijatović, Bojan Kresojević, Mirna Savić Banjac, Milka Savić i Tanja Vukomanović.

Ovim je okončan rad o dnevnom redu Devetnaeste posebne sjednice Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika je stenogram od 117 strana, tonski i video-zapis Devetnaeste posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***